Leikmenn íslenska karlalandsliðsins í fótbolta segja að ekkert þýði að dvelja við tapið fyrir fjórföldum heimsmeisturum Þýskalands í gær. Íslenska liðið ætlar að ná í sex stig í næstu leikjum, á móti Armeníu og Liechtenstein.
Karlalandslið Íslands mátti þola 3-0 tap gegn Þýskalandi í sínum 500. landsleik í gær þegar ný undankeppni fyrir HM í fótbolta hófst. Leon Goretzka og Kai Havertz skoruðu sitt markið hvor fyrir Þýskaland á fyrstu sjö mínútum leiksins og Ilkay Gundogan bætti þriðja markinu við í síðari hálfleiknum. Ísland er í J-riðli undankeppninnar og var fyrsta umferð riðilsins öll spiluð í gær. Rúmenía vann Norður-Makedóníu 3-2 og þá vann Armenía Liechtenstein 1-0. Ísland mætir Armeníu í næsta leik undankeppninnar á sunnudag og Liechtenstein á miðvikudag. Íslenski hópurinn æfði í Þýskalandi í morgun áður en síðar í dag ferðast hópurinn til Armeníu.
sögðu Hannes Þór Halldórsson, Albert Guðmundsson og Jón Daði Böðvarsson. U21 árs landslið Íslands tapaði einnig sínum fyrsta leik í lokakeppni Evrópumóts karla í fótbolta gegn Rússlandi í gær 4-1 en mark Íslands skoraði Sveinn Aron Guðjohnsen. Næsti leikur Íslands í riðlinum verður gegn Danmörku á sunnudag en Danmörk vann Frakkland 1-0 í hinum leik riðilsins í gær.
Íslenska karlalandsliðið í fótbolta fer til Armeníu í dag og mætir Armenum í undankeppni HM á sunnudag. Leikmenn liðsins ætla ekki að dvelja við tapið fyrir Þýskalandi í gærkvöld.